ಕ್ಷೇತ್ರರಕ್ಷಣಾ ನಾಯಕನು ತೆಗೆದುಕೊಳ್ಳಬೇಕಾದ ಪ್ರಧಾನ ನಿರ್ಧಾರವು "ದಾಳಿಕಾರಕ" ಕ್ಷೇತ್ರ ನಿಯೋಜನೆ ಹಾಗೂ "ರಕ್ಷಣಾತ್ಮಕ" ಕ್ಷೇತ್ರ ನಿಯೋಜನೆಗಳ ನಡುವೆ ಸಮತೋಲನೆಯನ್ನು ಕಾಯ್ದುಕೊಳ್ಳುವುದನ್ನು ಒಳಗೊಂಡಿರುತ್ತದೆ. ದಾಳಿಕಾರಕ ಕ್ಷೇತ್ರ ನಿಯೋಜನೆ ಎಂದರೆ ಕ್ಯಾಚ್‌ಗಳನ್ನು ಹಿಡಿಯುವ ಸಂಭಾವ್ಯತೆ ಹೆಚ್ಚಿರುವ ಹಾಗೂ ಆ ಮೂಲಕ ಕ್ಷೇತ್ರರಕ್ಷಣೆಗಾರರು ಬ್ಯಾಟ್ಸ್‌‌ಮನ್‌‌ನನ್ನು ಔಟ್‌ ಮಾಡುವ ಸಂಭಾವ್ಯತೆ ಹೆಚ್ಚಾಗುವ ರೀತಿಯಲ್ಲಿ ಆಟಗಾರರನ್ನು ನಿಯೋಜಿಸುವುದಾಗಿರುತ್ತದೆ. ಅಂತಹಾ ಕ್ಷೇತ್ರ ನಿಯೋಜನೆಯು ಬ್ಯಾಟ್ಸ್‌‌ಮನ್‌‌ಗೆ ಸಮೀಪವಾಗಿ ವಿಶೇಷವಾಗಿ ಬ್ಯಾಟ್ಸ್‌‌ಮನ್‌‌ನ ಹಿಂದೆ ಸ್ಲಿಪ್‌ ಸ್ಥಾನ ಅಥವಾ ಷಾರ್ಟ್‌ ಲೆಗ್‌‌ ಸ್ಥಾನಗಳಲ್ಲಿ ಹಲವು ಕ್ಷೇತ್ರರಕ್ಷಣೆಗಾರರನ್ನು ನಿಲ್ಲಿಸುವುದನ್ನು ಇದು ಸಾಧಾರಣವಾಗಿ ಒಳಗೊಂಡಿರುತ್ತದೆ.

ರಕ್ಷಣಾತ್ಮಕ ಕ್ಷೇತ್ರ ನಿಯೋಜನೆಯಲ್ಲಿ ಮೈದಾನದ ಬಹುಪಾಲು ಭಾಗವನ್ನು ಕ್ಷೇತ್ರರಕ್ಷಣೆಗಾರರು ಆವರಿಸಿರುತ್ತಾರೆ ; ಇದರಿಂದಾಗಿ ಬ್ಯಾಟ್ಸ್‌‌ಮನ್‌‌ ಹೆಚ್ಚಿನ ಮೊತ್ತದ ಓಟಗಳನ್ನು ಗಳಿಸಲು ಪರದಾಡುವ ಪರಿಸ್ಥಿತಿ ನಿರ್ಮಾಣವಾಗಿರುತ್ತದೆ. ಈ ನಿಯೋಜನೆಯಲ್ಲಿ ಸಾಧಾರಣವಾಗಿ ಬ್ಯಾಟ್ಸ್‌‌ಮನ್‌‌ನಿಂದ ದೂರವಾಗಿ ಹಾಗೂ ಆತನ ಹತ್ತಿರವಾಗಿ ಒಟ್ಟಿನಲ್ಲಿ ಹಲವು ಕ್ಷೇತ್ರರಕ್ಷಣೆಗಾರರು ಚೆಂಡನ್ನು ಯಾವ ಸ್ಥಾನಗಳೆಡೆಗೆ ಹೊಡೆಯುವ ಸಂಭಾವ್ಯತೆ ಹೆಚ್ಚಿರುತ್ತದೆಯೋ ಅಂತಹಾ ಕಡೆಗಳಲ್ಲಿ ನಿಲ್ಲಿಸಲಾಗಿರುತ್ತದೆ.

ಕ್ಷೇತ್ರ ನಿಯೋಜನೆಗಳಿಗೆ ಸಂಬಂಧಿಸಿದ ನಿರ್ಧಾರಗಳನ್ನು ತೆಗೆದುಕೊಳ್ಳುವುದರಲ್ಲಿ ಪಂದ್ಯದ ತಂತ್ರಗಾರಿಕೆಗಳ ಪರಿಸ್ಥಿತಿಗಳು ; ಯಾವ ಬೌಲರ್‌/ಚೆಂಡೆಸೆತಗಾರ ಚೆಂಡೆಸೆಯುತ್ತಿರುವರು ; ಎಷ್ಟು ಹೊತ್ತಿನಿಂದ ಬ್ಯಾಟ್ಸ್‌‌ಮನ್‌‌ ಆಡುತ್ತಿದ್ದಾರೆ ; ಚೆಂಡು ಎಷ್ಟರಮಟ್ಟಿಗೆ ಸವೆದಿದೆ ; ವಿಕೆಟ್‌‌ನ ಪರಿಸ್ಥಿತಿ ; ಬೆಳಕು; ಅಥವಾ ಪಂದ್ಯದ ಮಧ್ಯಂತರಕ್ಕೆ ಎಷ್ಟು ಸನಿಹದಲ್ಲಿ ನೀವಿದ್ದೀರಿ ಎಂಬಂಶಗಳೂ ಸೇರಿದಂತೆ ಹಲವು ಅಂಶಗಳು ಪ್ರಮುಖ ಪಾತ್ರ ವಹಿಸುತ್ತವೆ.

ಕೆಲವು ಸಾರ್ವತ್ರಿಕ ನಿಯಮಗಳು:


ದಾಳಿ ಮಾಡುವಿಕೆ ಹಾಗೂ ರಕ್ಷಿಸಿಕೊಳ್ಳುವಿಕೆ
ಕ್ಷೇತ್ರರಕ್ಷಣೆಯ ಸ್ಥಾನಗಳ ಹೆಸರುಗಳು ಹಾಗೂ ಸ್ಥಾನಗಳು
ಇತರೆ ಸ್ಥಾನಗಳು
ಕ್ಷೇತ್ರರಕ್ಷಣೆಯ ವೈಶಿಷ್ಟ್ಯಗಳು